ΠΑΡΑΡΤΗΜΑ ιI

πινακΕσ συμμορφωσησ ΜΕ ΤΕΧΝΙΚΕΣ ΠΡΟΔΙΑΓΡΑΦΕΣ

Κάθε υποψήφιος ανάδοχος συμπληρώνει τους παρακάτω Πίνακες συμμόρφωσης με την απόλυτη ευθύνη της ακρίβειας των δεδομένων.

Ο υποψήφιος υποχρεούται να απαντήσει σε όλες τις ερωτήσεις του Πίνακα Συμμόρφωσης. Τα βασικά χαρακτηριστικά των ειδών περιγράφονται στη στήλη «ΠΡΟΔΙΑΓΡΑΦΗ», ενώ ο ακριβής ποιοτικός ή ποσοτικός προσδιορισμός τους αποτυπώνεται στη στήλη «ΑΠΑΙΤΗΣΗ», με αναφορά είτε σε αριθμητικές τιμές είτε σε περαιτέρω εξειδικευμένα ποιοτικά χαρακτηριστικά είτε στη λέξη «ΝΑΙ». Η μη ικανοποίηση των κριτηρίων αυτών δύναται κατά την κρίση της Αναθέτουσας Αρχής να επιφέρει την απόρριψη της προσφοράς.

Ειδικότερα, η στήλη «ΑΠΑΝΤΗΣΗ ΥΠΟΨΗΦΙΟΥ ΑΝΑΔΟΧΟΥ» θα συμπληρωθεί υποχρεωτικά από τους υποψηφίους είτε με συγκεκριμενοποίηση των επιμέρους στοιχείων που ζητά το κριτήριο είτε με αριθμητική τιμή, όπου αυτή απαιτείται. Η χρήση της λέξεως «ΝΑΙ» ή άλλης μονολεκτικής απάντησης, μπορεί να γίνει μόνο αν στη στήλη «ΑΠΑΙΤΗΣΗ» της συγκεκριμένης γραμμής γίνεται χρήση της και εάν δικαιολογείται η χρήση της. Σε αντίθετη περίπτωση, θα συμπληρωθεί με την ένδειξη «ΟΧΙ». Σε περίπτωση που μένει κενή θεωρείται ότι η απάντηση είναι «ΟΧΙ».

Τέλος, στη στήλη «ΠΑΡΑΠΟΜΠΗ ΥΠΟΨΗΦΙΟΥ ΑΝΑΔΟΧΟΥ» γίνεται συγκεκριμένη παραπομπή στη σελίδα των επισυναπτόμενων τεχνικών εγχειριδίων ή εγγράφων του υποψηφίου, που τεκμηριώνουν ή αποσαφηνίζουν την απάντησή του της στήλης «ΑΠΑΝΤΗΣΗ ΥΠΟΨΗΦΙΟΥ ΑΝΑΔΟΧΟΥ». Οι παραπομπές σε εγχειρίδια ή έγγραφα θα γίνονται με τη μορφή αριθμημένων προσθηκών που θα αναφέρονται στους Πίνακες μαζί με το όνομα ή τον κωδικό του εγχειριδίου, της σελίδας κ.λπ. Οι ίδιοι κωδικοί αριθμοί θα αναφέρονται και στα εγχειρίδια ή στα έγγραφα ή σε φωτοτυπίες τμημάτων τους, αν είναι ογκώδη.

**ΠΙΝΑΚΑΣ Ι**

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
| **Α** | **ΣΕΜΙΝΑΡΙΑ ΕΠΙΜΟΡΦΩΣΗΣ ΣΥΜΒΟΥΛΩΝ-ΜΕΝΤΟΡΩΝ**  |  |  |  |
|  | Κάθε πρόγραμμα θα έχει συνολική διάρκεια δύο (2) ημέρες και θα περιλαμβάνει 7,5 ώρες επιμόρφωσης ανά ημέρα – 15 ώρες (18 διδακτικές ώρες – 1 διδακτική ώρα = 50 λεπτά) συνολικά και θα συμμετέχουν τουλάχιστον σε κάθε ένα από αυτά 15 άτομα. | ΝΑΙ |  |  |
|  | Κάθε πρόγραμμα επιμόρφωσης θα αποτελείται τουλάχιστον από τις ακόλουθες θεματικές ενότητες:Παρουσίαση του στόχου και του περιεχομένου της Πράξης «Υποστήριξη Δράσεων Διαχείρισης της Ηλικίας στο Ελληνικό Εμπόριο»Το πρόβλημα της διαδοχής στις επιχειρήσειςΤο πρόβλημα της εισόδου και της εξέλιξης των νέων εργαζομένων στον τομέα του εμπορίουΠολιτικές ενεργού γήρανσης στον τομέα του εμπορίουΠαρουσίαση καλών πρακτικών από χώρες του εξωτερικού Παρουσίαση των τριών (3) πολυχρηστικών οδηγών Συμβουλευτική για την ομάδα στόχο της Πράξης (Άξονες 1, 2 & 3)Νέες προσεγγίσεις στις τεχνικές συμβουλευτικήςΣυμβουλευτική καριέραςΒασικές αρχές και τεχνικές της καθοδήγησης «coaching» | ΝΑΙ |  |  |
|  | Στα πλαίσια των σεμιναρίων απαιτείται η κάλυψη των μετακινήσεων και διαμονής σε περίπου 12 συμμετέχοντες ως εξής:2 συμμετέχοντες θα μετακινηθούν οδικώς από τον τόπο κατοικίας τους (Πάτρα και Καλαμάτα) προς Αθήνα4 συμμετέχοντες θα μετακινηθούν αεροπορικώς από τον τόπο κατοικίας τους (Χίος, Ρόδος, Ηράκλειο) προς Αθήνα.6 συμμετέχοντες θα μετακινηθούν οδικώς από τον τόπο κατοικίας τους (Καβάλα, Λάρισα-2 άτομα, Καρδίτσα, Ιωάννινα, Άρτα) | ΝΑΙ |  |  |
|  | Επιλογή και προετοιμασία των κατάλληλων υποδομών (εξασφάλιση χώρου, catering, εξοπλισμός, κτλ) | ΝΑΙ |  |  |
|  | Προετοιμασία τεύχων επιμορφωτικού υλικού (1 τεύχος ανά Άξονα της Πράξης) τα οποία θα διανεμηθούν σε έντυπη και ηλεκτρονική μορφή στους συμμετέχοντες. Το επιμορφωτικό υλικό θα περιλαμβάνει ενημέρωση για τις βασικές αρχές και τους στόχους της Πράξης και εξειδικευμένη παρουσίαση και υποστήριξη για την εφαρμογή και χρήση εκ μέρους των συμβούλων – μεντόρων των εργαλείων του κάθε Πολυχρηστικού Οδηγού, οι οποίοι θα δοθούν από την Αναθέτουσα Αρχή στον Ανάδοχο. | ΝΑΙ |  |  |
|  | Εξεύρεση εκπαιδευτών με ιδιαίτερη εμπειρία στα θεματικά αντικείμενα της οικείας προκήρυξης καθώς και στη συμβουλευτική - mentoring | ΝΑΙ |  |  |
|  | Παροχή τεχνικής και γραμματειακής υποστήριξης για την προετοιμασία και υλοποίηση των προγραμμάτων επιμόρφωσης. | ΝΑΙ |  |  |